**Lm- tiedote 5/2023**

Hyvää alkanutta lukuvuotta, tässä syyslukukauden 2023 ensimmäinen luottamusmiestiedote

Uusi luottamusmieskausi käynnistyi 1.8.2023, kausi päättyy 31.7.2026. Luottamusmiesten yhteystiedot löytyvät EKOAY: n kotisivuilta kohdasta edunvalvonta. Olethan tarvittaessa aina ensin yhteydessä oman kouluasteesi luottamusmieheen.

Espoon luottamusmiehet:

Pääluottamusmies: Markku Kälviä

Varapääluottamusmiehet: Helena Lyyra, Terhi Söderling

Alakoulun luottamusmiehet: Veera Hietaranta, Teea Tuominen

Yläkoulun luottamusmiehet: Satu Lind, Antti Piiroinen

Erityisopetuksen luottamusmies: Minna Mäkelä

Lukion luottamusmies: Perttu Ståhlberg

Ruotsinkielisten koulujen luottamusmiehet: Tomas Jaakkola, Heidi Norrman

Kauniaisten luottamusmiehet:

Pääluottamusmies: Marcus Lång

Suomenkielisten koulujen luottamusmies: Antero Lehmuskenttä

Ruotsinkielisten koulujen luottamusmies: Pamela Leka

1. Yhteysopettajien yhteystiedot

Jos et ole enää koulusi yhteysopettaja, toimitathan tämän tiedotteen uudelle yhteysopettajalle. Ilmoitahan yhteysopettajamuutoksesta sähköpostitse, osoite viestinta@ekoay.fi. Ilmoitukseen tieto siitä mistä koulusta on kyse, kuka on edellinen yhteysopettaja ja kuka uusi.

1. Sopimuskorotukset 1.6.2023
* Yleiskorotus ja TVA- korotukset (paitsi KKJ) maksettu kesäkuussa

KKJ: n summa alkanut kertyä jo 1.6.2023, kesä- ja heinäkuun osuudet kerryttävät lukuvuoden 2023–2024 yhteispottia, kohderyhmänä koulun kaikki kelpoiset opettajat, **kriteerit tulee käydä opettajakunnan kanssa yhdessä läpi**

* Kertakorvaus maksettu 30.6.2023
* HK- lisien osalta esihenkilöiltä on pyydetty esityksiä HK- lisistä, päätöksen näistä tekee toimialajohtaja, lisät maksetaan takautuvasti kesäkuun alusta
1. Sopimusmuutokset 1.8.2023
* Virkavapaan vaikutus palkkaukseen:
	+ 3 mom. Palkkaetuisuuksien maksaminen **koulun lyhytaikaisen loman** ajalta, edellyttää, että opettajalla on työpäiviä (opetuspäiviä tai muita työpäiviä) ennen ja/tai jälkeen lyhytaikaista lomaa yhteensä vähintään 15 päivää.

Soveltamisohje: Määräystä sovelletaan, jos palkaton virkavapaa ennen lyhytaikaista keskeytysaikaa edeltävää virantoimitusta on kestänyt yli viikon ajan. Määräyksen tarkoituksena on saada opettaja anomaan tosiasiallisesti yhtäjaksoinen virkavapaa niin, että virkavapaata ei keskeytetä vain koulun lyhytaikaisen loman ajaksi.

Tämä ohje koskee kaikkia virkavapaita, myös perhe- ja opintovapaata.

* + 4 mom. Jos opettaja on ollut palkattomalla vapaalla opetuksellisena aikana muun syyn kuin raskausvapaan, vanhempainvapaan, hoitovapaan 1. jakson tai sairauspoissaolon vuoksi, hänen kesäkeskeytysajan palkkaa vähennetään vapaan keston suhteessa. Kesäkeskeytysajan palkkaa vähentävien päivien määrä saadaan laskemalla palkattomaan vapaaseen sisältyneiden koulun työpäivien (ma-pe) lukumäärä. Palkan vähennys lasketaan kertomalla päiväpalkka työstä poissa oltujen työpäivien määrällä ja kertomalla näin saatu luku luvulla 0,1. Soveltamisohje: Vähennys tehdään siltä osin, kun palkaton virkavapaa kestää yli 60 kalenteripäivää. Vähennystä ei tehdä, mikäli opettajaviranhaltija on ollut palkattomalla vapaalla koko lukuvuoden (12 kk) tai jos opettajan 60 kalenteripäivää ylittävä palkaton virkavapaa kestää vähintään laskennallisen vuosiloman alkuun 16.6. asti. Päiväpalkka saadaan jakamalla kuukauden varsinainen palkka luvulla 30.
* Määräaikaisen opettajan lomapäiväkorvaus

Jos määräaikainen opettaja on ollut palvelussuhteessa lukuvuoden koko työajan, maksetaan hänelle palvelussuhteen päättyessä lomapäiväkorvauksena jokaista täyttä lomanmääräytymiskuukautta kohden 2,8 päivän varsinainen palkka. Lomapäiväkorvausta vähentävät palvelussuhteeseen sisältyvät kesäkeskeytyspäivät.

Jos määräaikainen opettaja palkataan lukuvuoden koko työaikaa lyhyemmäksi ajaksi, määräytyy hänen lomapäiväkorvauksensa kuten lukuvuoden koko työajaksi palkatulla, mutta hänen kohdallaan lomapäiväkorvausta vähentävät palvelussuhteeseen sisältyvät syys-, joulu- ja urheilulomien arkipäivät sekä kesäkeskeytyspäivät

* Peruskoulun rehtoreiden palkkaperusteryhmät (POR)

Vuosiluokilla 1–6 ja esiopetuksessa yksi POR muodostuu aina alkavaa 15 oppilasta kohden

Vuosiluokilla 7–9 niin, että POR muodostuu alkavaa 25 oppilasta kohden

Erityisen tuen päätöksen saaneista oppilaista POR muodostuu alkavaa 20 erityisen tuen päätöstä kohden

1. Sopimuskorotukset lukuvuonna 2023–2024
* 1.2.2024 palkkaohjelma 0,4 %, keskitetysti
* 1.5.2024 yleiskorotus 0,77 %
* 1.6.2024 yleiskorotus 1,5 %
* 1.6.2024 paikallinen erä 0,73 %
* 1.6.2024 palkkaohjelma 0,6 %, paikallisesti

Näistä tarkempaa tietoa myöhemmin.

Luottamusmiehet toivottavat mukavaa alkanutta lukuvuotta!